EkBass/fiwiki-20250220-pages-articles huggingface dataset:
Seevetal

Seevetal on kunta Harburgin piirikunnassa, Ala-Saksin osavaltiossa, Saksassa. Seevetalissa oli vuoden 2015 lopulla 40 949 asukasta. Kunnan pinta-ala on 105,21 neliökilometriä. Kunnan keskus on Hittfeld. Nimensä kunta on saanut Seevejoen mukaan. Seevetal sijaitsee noin 20 kilometrin päässä Hampurista etelään. Harburgin piirikunnan pääkaupunki Winsen sijaitsee noin 15 kilometrin päässä Seevetalista itään. Seevetalissa sijaitsevia nähtävyyksiä ovat muun muassa Maschenin ratapiha ja 1100-luvulta peräisin oleva Hittfeldin kivikirkko. == Historia == Kunta muodostui kun 19 hallinnollisesti itsenäistä pientä kaupunkia yhdistyi 1. heinäkuuta 1972. Monien näiden paikkakuntien historia ulottuu kauas menneisyyteen. Ramelslohin tiedetään olleen jo vuonna 845 olemassa. Maschenista ensimmäiset maininnat ovat vuodelta 1294. Hittfeld vietti 900-vuotisjuhlaansa kesäkuussa 2007. == Seevetalin osat == * Beckedorf * Bullenhausen * Emmelndorf * Fleestedt * Glüsingen * Groß-Moor * Helmstorf * Hittfeld * Holtorfsloh * Horst * Hörsten * Klein-Moor * Lindhorst * Maschen * Meckelfeld * Metzendorf * Ohlendorf * Over * Ramelsloh ==Lähteet== == Aiheesta muualla == *Kunnan verkkosivusto Luokka:Ala-Saksin kunnat
Retkikunta 18

Retkikunta 18 () oli Kansainvälisen avaruusaseman 18. miehistö. Kaksi ensimmäistä Michael Fincke ja Juri Lontšakov laukaistiin 12. lokakuuta 2008 lennolla Sojuz TMA-13. == Ensimmäinen jakso (lokakuu 2008 - marraskuu 2008) == Nimi Työtehtävä Avaruusjärjestö/organisaatio Kotimaa Michael Fincke (2) Komentaja NASA Juri Lontšakov (3) Lentoinsinööri 1, Sojuzin komentaja Venäjän avaruusjärjestö Gregory Chamitoff (2) Lentoinsinööri NASA == Toinen jakso (marraskuu 2008 – maaliskuu 2009) == Nimi Työtehtävä Avaruusjärjestö/organisaatio Kotimaa Michael Fincke (2) Komentaja NASA Juri Lontšakov (3) Lentoinsinööri 1, Sojuzin komentaja Venäjän avaruusjärjestö Sandra Magnus (2) Lentoinsinööri 2 NASA == Kolmas jakso (maaliskuu 2009 – huhtikuu 2009) == Nimi Työtehtävä Avaruusjärjestö/organisaatio Kotimaa Michael Fincke (2) Komentaja NASA Juri Lontšakov (3) Lentoinsinööri, Sojuzin komentaja Venäjän avaruusjärjestö Koichi Wakata (2) Lentoinsinööri JAXA Numero suluissa nimen jälkeen ilmaisee henkilön avaruuslentojen määrän, tässä kuvattu lento mukaan luettuna. == Varamiehistö == Nimi Työtehtävä Avaruusjärjestö/organisaatio Kotimaa Gennadi Padalka (Lontšakovin varalla) Komentaja Venäjän avaruusjärjestö Michael Barratt (Fincken varalla) Lentoinsinööri NASA Timothy Kopra (Chamitoffin varalla) Lentoinsinööri NASA Nicole Stott (Magnusin varalla) Lentoinsinööri NASA Soichi Noguchi (Wakatan varalla) Lentoinsinööri JAXA == Lähteet == * NASA – Expedition 18 Luokka:Kansainvälinen avaruusasema Luokka:Vuoden 2008 avaruustoiminta Luokka:Vuoden 2009 avaruustoiminta
John Wikström

John Wikström (21. toukokuuta 1903 – 5. helmikuuta 1991http://www.sporthistoria.se/autograf/Sport/langdskidor_sverige_main.htm) oli ruotsalainen maastohiihtäjä, joka voitti hopeaa 50 kilometriltä Cortina d'Ampezzon MM-kilpailuista 1927. Samoissa kisoissa hän sijoittui 18 kilometrillä neljänneksi. ==Lähteet== * John Wikström FIS:n tietokannassa Luokka:Ruotsalaiset maastohiihtäjät Luokka:Vuonna 1903 syntyneet Luokka:Vuonna 1991 kuolleet
Retkikunta 13

Retkikunta 13 () oli Kansainvälisen avaruusaseman 13. miehistö. ==Miehistö== ===Ensimmäinen jakso: huhtikuu 2006 - heinäkuu 2006=== Nimi Työtehtävä Avaruusjärjestö/organisaatio Kotimaa Pavel Vinogradov (2) Komentaja Roskosmos Jeffrey Williams (2) Lentoinsinööri NASA ===Toinen jakso: heinäkuu 2006 - syyskuu 2007=== Nimi Työtehtävä Avaruusjärjestö/organisaatio Kotimaa Pavel Vinogradov (2) Komentaja Roskosmos Jeffrey Williams (2) Lentoinsinööri NASA Thomas Reiter (2) Lentoinsinööri ESA Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna. ==Varamiehistö== Nimi Työtehtävä Avaruusjärjestö/organisaatio Kotimaa Michael Fincke (Williamsin varamies) Komentaja NASA Fjodor Jurtšihin (Vinogradovin varamies) Lentoinsinööri Roskosmos Léopold Eyharts (Reiterin varamies) Lentoinsinööri ESA Luokka:Kansainvälinen avaruusasema
Harald Kloser

Harald Kloser (s. 9. heinäkuuta 1956 Hard, Vorarlberg, Itävalta) on itävaltalainen elokuvamusiikin säveltäjä. Hän on säveltänyt musiikkia lukuisiin elokuviin, ja hänet on palkittu BMI Film Music Award -palkinnolla elokuvien The Day After Tomorrow ja Alien vs. Predator tunnusmusiikeista. ==Aiheesta muualla== Luokka:Itävaltalaiset säveltäjät Luokka:Vuonna 1956 syntyneet Luokka:Elävät henkilöt
Aliecer Urrutia

Aliecer Urrutia (s. 22. syyskuuta 1974) on entinen kuubalainen kolmiloikkaaja. Urrutian uran suurin saavutus on MM-pronssi Ateenasta 1997. Samana vuonna hän saavutti myös sisäratojen MM-hopeaa Pariisista. Urrutia hyppäsi vuonna 1997 sisäratojen maailmanennätyksen 17,83 m, jota Christian Olsson sivusi vuonna 2004. Vuonna 2010 Teddy Tamgho rikkoi ennätyksen hyppäämällä 17,90 m. Ulkoradoilla Urrutian ennätys on 17,70 m. ==Lähteet== * Luokka:Kuubalaiset kolmiloikkaajat Luokka:Vuonna 1974 syntyneet Luokka:Elävät henkilöt
Robert Fred Ellsworth

Robert Fred Ellsworth (11. kesäkuuta 1926 Lawrence, Kansas, Yhdysvallat – 9. toukokuuta 2011) oli yhdysvaltalainen diplomaatti ja republikaanisen puolueen poliitikko. Hän palveli upseerina Yhdysvaltain laivastossa, valmistui lakimieheksi ja oli Korean sodassa. Ellsworth toimi muun muassa presidentti Nixonin erityisneuvonantajana ja vuosina 1975–1977 varapuolustusministerinä. Hän oli myös Yhdysvaltain suurlähettiläs (vakituinen edustaja, permanent representative) Natoon vuosina 1969–1971. Kongressiuransa aikana Ellsworth istui liittovaltion edustajainhuoneen jäsenenä vuosina 1961–1967. Hänen vaalipiirinään oli vuoteen 1963 Kansasin toinen, sen jälkeen kolmas. == Lähteet == == Aiheesta muualla == * Luokka:Yhdysvaltain edustajainhuoneen jäsenet Luokka:Yhdysvaltalaiset diplomaatit Luokka:Yhdysvaltalaiset republikaanipoliitikot Luokka:Vuonna 1926 syntyneet Luokka:Vuonna 2011 kuolleet
Nick Faldo

Nicholas "Nick" Alexander Faldo (s. 18. heinäkuuta 1957 Welwyn Garden City) on englantilainen golf-ammattilainen, yksi lajin kaikkien aikojen menestyneimmistä eurooppalaispelaajista. Faldo on voittanut kuusi major- turnausta: Britannian avoimet vuosina 1987, 1990 ja 1992 sekä The Masters Tournamentin 1989, 1990 ja 1996. Maailmanlistan ykkösenä hän on ollut 98 viikon ajan. Faldo aloitti ammattilaisuransa vuonna 1976. Hänet on valittu vuoden pelaajaksi Euroopan kiertueella 1989, 1990 ja 1992 sekä Yhdysvaltain kiertueella 1990. Hän on edustanut Eurooppaa Ryder Cupissa ennätykselliset yksitoista kertaa. Faldo nimettiin World Golf Hall of Fameen vuonna 1998. Kuningatar Elisabet II myönsi hänelle ritarin arvon 2009. ==Menestys Major- turnauksissa== Turnaus 1976 1977 1978 1979 The Masters - - - 40 U.S. Open - - - - The Open Championship J28 J62 J7 J19 PGA Championship - - - - Turnaus 1980 1981 1982 1983 1984 1985 1986 1987 1988 1989 The Masters - - - J20 J15 J25 - - J30 1 U.S. Open - - - - J55 - - - 2 J18 The Open Championship J12 J11 J4 J8 J6 J53 5 1 3 J11 PGA Championship - - J14 CUT J20 J54 CUT J28 J4 J9 Turnaus 1990 1991 1992 1993 1994 1995 1996 1997 1998 1999 The Masters 1 J12 J13 J39 32 J24 1 CUT CUT CUT U.S. Open J3 J16 J4 J72 CUT J45 J16 J48 CUT CUT The Open Championship 1 J17 1 2 J8 J40 4 J51 J44 CUT PGA Championship J19 J16 J2 3 J4 J31 J65 CUT J54 J41 Turnaus 2000 2001 2002 2003 2004 2005 2006 2007 The Masters J28 CUT J14 J33 CUT vet. CUT - U.S. Open 7 J72 J5 CUT CUT - - - The Open Championship J41 CUT J59 J8 CUT J11 CUT CUT PGA Championship J51 J51 J60 - J49 - - - vet. = vetäytyi CUT = ei selvinnyt kahdelle viimeiselle kierrokselle "J" = jaettu sija Voitot vihreällä taustalla, kymmenen parhaan joukkoon sijoittumiset keltaisella taustalla == Lähteet == *Profiili Euroopan Tourin virallisella sivustolla *Profiili PGA-tourin sivustolla == Aiheesta muualla == *Virallinen sivusto Luokka:Englantilaiset golfaajat Luokka:Vuonna 1957 syntyneet Luokka:Elävät henkilöt
Salatut elämät (kokoelma)

Salatut elämät on BMG Finlandin vuonna 2001 julkaistu kokoelmalevy. Kokoelman kansilehdissä on samannimisen televisiosarjan roolihenkilöiden kuvia ja perusteluita miksi valitsivat albumille juuri kyseisen kappaleen. ==Kappaleet== == Lähteet == Luokka:Salatut elämät Luokka:Vuoden 2001 kokoelma-albumit Luokka:Suomalaiset pop rock -albumit Luokka:Suomalaiset elektronisen musiikin albumit
Retkikunta 12

Retkikunta 12 () oli Kansainvälisen avaruusaseman 12. miehistö. ==Miehistö== Nimi Työtehtävä Avaruusjärjestö/organisaatio Kotimaa William McArthur (4) Komentaja NASA Valeri Tokarev (2) Lentoinsinööri Roskosmos Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna. ==Varamiehistö== Nimi Työtehtävä Avaruusjärjestö/organisaatio Kotimaa Jeffrey Williams (McArthurin varamies) Komentaja NASA Mihail Tjurin (Tokarevin varamies) Lentoinsinööri Roskosmos ==Aiheesta muualla== *Retkikunta 12 NASAn sivulla Luokka:Kansainvälinen avaruusasema
Audrey Niffenegger

Audrey Niffenegger (s. 13. kesäkuuta 1963 Michigan) on yhdysvaltalainen taiteilija, professori ja kirjailija. Niffeneggerin vuonna 2004 julkaistu esikoisteos Aikamatkustajan vaimo on käännetty yli 30 kielelle. Siitä tuli lyhyessä ajassa menestysteos, joka pysyi useita viikkoja myydyimpien teosten listalla sekä Yhdysvalloissa että Britanniassa ja joka nousi uudestaan myyntilistoille kirjaan perustuvan elokuvan ansiosta. Leena Virtanen (HS) kirjoittaa, että kirja on asetelmaltaan vanhanaikainen: ketä nuorta naista enää kiinnostaa lukea tarinaa, jossa nainen odottaa koko elämänsä miestään? Kirjan pohjalta on Steven Moffat kirjoittanut saman nimisen televisiosarjan, ja Virtasen mukaan sitä vaivaavat samat vanhentumisongelmat kuin kirjaa.Leena Virtanen, Mies matkustaa ajassa ja vaimo odottaa kotona. Helsingin Sanomat 18.5.2022 s. B 17 Verkkoartikkeli Niffeneggerin toinen romaani on moderniksi kummitustarinaksi kuvailtu Hänen varjonsa tarina, joka ilmestyi vuonna 2009. Niffenegger vieraili Suomessa kustantajansa Gummeruksen vieraana huhtikuussa 2010. == Suomennetut romaanit== * * ==Lähteet== == Aiheesta muualla == * Cheryl Morgan: Loving Through Time. Emerald City, helmikuu 2005. * Jenni- Maarit Koponen: Kummitustäti riehuu Audrey Niffeneggerin uudessa romaanissa. Ylen Uutiset. 27.4.2010. * Moderni kummitusjuttu . Kauppalehti. 29.4.2010. * Eeva Lankolainen: Hänen varjonsa tarina . Savon Sanomat. 11.5.2010. Luokka:Yhdysvaltalaiset kirjailijat Luokka:Yhdysvaltalaiset tieteiskirjailijat Luokka:Vuonna 1963 syntyneet Luokka:Elävät henkilöt
Anna Lindh -säätiö

Anna Lindh -säätiö () on Barcelona-prosessin puitteissa perustettu, Euroopan ja Välimeren maiden kulttuurien välistä dialogia ajava järjestö. Säätiön tavoitteena on tuoda ihmisiä ja järjestöjä eri puolilla Välimerta lähemmäs toisiaan vuoropuhelun ja kansalaisyhteiskuntien kehittämisen kautta, lisätä yhteistyötä ja keskinäistä suvaitsevaisuutta ja ymmärrystä. Erityiskohderyhmänä on nuoret. Vuonna 2004 perustettu säätiö nimettiin kulttuurienvälisen dialogin parantumista toivoneen, Ruotsin entisen ulkoministerin Anna Lindhin, mukaan. Toimintaan kannustetaan mukaan nuoriso-, kulttuuri- ja kansalaisjärjestöjä, museoita, akateemisia oppilaitoksia ja tutkimuskeskuksia ja muita Välimeri-asioista kiinnostuneita. Anna Lindh -säätiön kautta on mahdollista saada tukea Euro-Välimeri- kulttuuriyhteistyöhön. Rahoitusta säätiö saa sekä jäsenmailta että EU- komissiolta. Anna Lindh -säätiön toiminnassa on mukana 42 maata, kaikki EU- maat ja 10 Välimeren maata, ja jokaisessa maassa toimii oma kansallinen verkosto. Suomen Anna Lindh -verkostoa koordinoi Suomen Lähi-idän instituutin säätiö, ja verkostossa ovat mukana muun muassa TAPRI, KEHYS, STETE, Ulkopoliittinen instituutti, FIME, Ulkomaantoimittajayhdistys, Suomalais- arabialainen yhdistys, Hanasaari, Rauhanliitto, Psykologien sosiaalinen vastuu sekä monet järjestöt, oppilaitokset ja yksityishenkilöt. Säätiön päämaja on Egyptin Aleksandriassa. ==Aiheesta muualla== *Anna Lindh Euro-Mediterranean Foundation for the dialogue between cultures *Suomen kansallinen verkosto *Anna Lindh -säätiöstä EU:n sivuilla *Anna Lindh -säätiö Eurooppa-tiedotus- sivuilla *Anna Lindh -säätiö tukee kulttuuridialogia *Anna Lindh -säätiö: käytännön Euro-Välimeri-yhteistyötä yli rajojen *Ulkoministeri Tuomiojan puhe Anna Lindh -säätiön tilaisuudessa Tampereella Luokka:Kulttuurijärjestöt
Peter Phillips

Peter Mark Andrew Phillips (s. 15. marraskuuta 1977) on prinsessa Annen ja kapteeni Mark Phillipsin vanhin lapsi ja Britannian kuningatar Elisabet II:n ensimmäinen lapsenlapsi. Hän on Yhdistyneen kuningaskunnan kruununperimysjärjestyksessä sijalla 17. Philips on ollut naimisissa vuodesta 2008 Autumn Kellyn kanssa, ja heidän tyttärensä ovat 30. joulukuuta 2010 syntynyt Savannah PhillipsMrs Peter Phillips has given birth to a baby girl. Royal.gov.uk (Web Archive). ja 29. maaliskuuta 2012 syntynyt Isla Elizabeth Phillips.People: Queen Elizabeth Is a Great Grandmother – Again! Pariskunta erosi helmikuussa 2020. Peter Phillipsillä ei ole kuninkaallisia arvonimiä eikä kuninkaallisia velvollisuuksia. Hän työskentelee Royal Bank of Scotlandissa Edinburghissa. == Lähteet == Luokka:Yhdistyneen kuningaskunnan kuninkaalliset Luokka:Vuonna 1977 syntyneet Luokka:Elävät henkilöt
Retkikunta 11

Retkikunta 11 () oli Kansainvälisen avaruusaseman 11. miehistö. ==Miehistö== Nimi Työtehtävä Avaruusjärjestö/organisaatio Kotimaa Sergei Krikaljov (6) Komentaja Roskosmos John L. Phillips (2) Lentoinsinööri NASA Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna. ==Varamiehistö== Nimi Työtehtävä Avaruusjärjestö/organisaatio Kotimaa Mihail Tjurin (Krikaljovin varamies) Komentaja Roskosmos Daniel Tani (Phillipsin varamies) Lentoinsinööri NASA Luokka:Kansainvälinen avaruusasema
Pehmeä kohde

Pehmeä kohde () on suomen kieleen levinnyt käännöslaina, jota käytetään sotaterminologiassa kuvaamaan suojaamatonta tai puolustuskyvytöntä kohdetta http://www.kotus.fi/index.phtml?i=374&s;=1977. Se voi olla panssaroimaton sotilasajoneuvo tai puhtaasti siviilikohde. Sanan käyttöä tulisi esimerkiksi tiedotusvälineissä välttää sillä sanan merkitys ei ole itsestään selvä. Yksinkertaisemmin voitaisiin puhua siviilikohteista, kaupungeista tai rautatieasemista. Sissit tai terroristit saattavat suunnata iskunsa vahvasti varustetun ja suojatun vihollisen sotilasmuodostelman () sijasta huoltokuljetuksiin, siviilikohteisiin, esimerkiksi juniin tai linja-autoihin, jopa vihollisen omalla maaperällä. ==Lähteet== Luokka:Sotaterminologia
Lammin Sahti

pienoiskuva|oikea|Lammin Sahdin sahtia pienessä tuopissa. Lammin Sahti Oy on vuonna 1985 perustettu Suomen vanhin toiminnassa oleva pienpanimo. Yritys sijaitsee Hämeenlinnan Lammilla Lieson kylässä. Lammin Sahdin ensimmäiset tuotteet tulivat myyntiin vuonna 1987. Lammin sahdin omistajia ovat Pekka ja Sirpa Kääriäinen. Pekka Kääriäinen toimii myös Suomen Sahtiseuran puheenjohtajana. Lammin Sahti tekee tuotantoyhteistyötä Saimaan Panimon kanssa. Yritys valmistaa sahtia, sahtivierrettä, olutta, siideriä ja tisleitä. Yrityksen päätuote on perinteisin menetelmin valmistettu tumma Lammin sahti. Sen lisäksi tuotevalikoimaan kuuluvat Käki-katajaolut, Kottarainen- omenasiideri, Pulu-mansikkasiideri ja Puhti-katajaolut, jota on viety myös Yhdysvaltoihin Kataja-oluen nimellä. Lammin sahti valittiin vuoden olueksi Helsinki Beer Festivalilla vuonna 2008. ==Lähteet== ==Aiheesta muualla== * Lammin Sahti Oy:n kotisivut Luokka:Suomalaiset pienpanimot Luokka:Lammi
Kazakstanin alle 21-vuotiaiden jalkapallomaajoukkue

Kazakstanin alle 21-vuotiaiden jalkapallomaajoukkue on joukkue, joka edustaa Kazakstania alle 21-vuotiaille järjestetyissä kilpailuissa. Joukkuetta kontrolloi Kazakstanin jalkapalloliitto. Joukkuetta valmentaa Jevgeni Jarovenko. Joukkue ei ole menestynyt kovinkaan hyvin kansainvälisesti, ja se ei ole päässyt kertaakaan yksiinkään arvokisoihin. Joukkue tosin teki debyyttinsä UEFAn kilpailuissa vasta vuonna 2004. Tuolloin he osallistuivat karsintaan vuoden 2006 alle 21-vuotiaiden EM-kisoihin. Luokka:Alle 21-vuotiaiden jalkapallomaajoukkueet Luokka:Kazakstanin jalkapallo
Pentti Varhama

Pentti ”Baby Boy” Varhama (s. 12. lokakuuta 1951 Helsinki) on suomalainen bluesmuusikko ja historianopettaja. Varhama syntyi Helsingissä, mutta hän on asunut Lahdessa miltei koko ikänsä. Varhama valmistui filosofian kandidaatiksi Jyväskylän yliopistosta, ja teki päätoimisen elämäntyönsä historianopettajana. Hän jäi eläkkeelle Lahden Tiirismaan koulusta vuonna 2012. Soittamisen hän aloitti kouluiässä, ja muusikkona ja lauluntekijänä Varhama on itseoppinut. Hänen instrumenttinsa ovat laulu ja kitara. Varhama tunnetaan karheasta lauluäänestä, monipuolisista bluestulkinnoista sekä sävellyksistä ja sanoituksista, joista monet ovat päässeet hänen äänitteilleen. Varhama on tehnyt yhteistyötä mm. Pepe Ahlqvistin, Ismo Haaviston, Marko Haaviston, Olli Haaviston, Miikka Kallion, Petri Juutilaisen, Mike Westhuesin, Lahti Big Bandin, Lahden Gospelkuoron sekä monien muiden muusikkojen kanssa Lahden, Jyväskylän ja Tampereen seuduilta. Apurahoja Varhama on saanut Suomen Kulttuurirahaston Päijät-Hämeen rahastolta ja Alfred Kordelinin säätiöltä. == Baby Boy Varhaman kokoonpanoja == * Baby Boy Varhama & The Little Easy * Baby Boy Varhama & The Big Easy * Baby Boy Varhama & The Miikka Kallio Trio * Baby Boy Varhama & The KC Crew * Baby Boy Varhama & The Jinx * The Baby Boy Varhama Blues Band * The Yodel Boys (Baby Boy Varhama & Marko Haavisto) * Pepe Ahlqvist & Baby Boy Varhama * Baby Boy Varhama & Misc. Co. * Baby Boy Varhama & Blue Drag == Diskografia == * Baby Boy Varhama: Work And Love, Love And Work (2012) * Baby Boy Varhama & The Jinx: A Long Time Comin' (2010) * Baby Boy Varhama: The Year Of The Blues (2007) * Baby Boy Varhama: Lahti Blue (2005) * Baby Boy Varhama & Misc. Co.: Swing That Music! (2003) * Baby Boy Varhama & Blue Drag: Don't Be On The Outside (2000) * Baby Boy Varhama & Blue Drag: Blues In My Heart (1996) == Vaikuttanut levyillä == * Kuusikuutonen – Lauluja legendaarisen Route 66:n varrelta (kokoelma, eri esittäjiä, 2010) * Blues News Is Coming... Anthology Of Contemporary Finnish Blues (kokoelma, eri esittäjiä, 2006) * Harjujen laulu – Lahti 100 (kokoelma, eri esittäjiä, 2005) == Aiheesta muualla == *Baby Boy Varhaman kotisivut * Meteli.net: Baby Boy Varhama * Baby Boy Varhaman YouTube-kanava *Blues-Finland.com: artikkeli The Year Of The Blues -levystä * Suomijazz: artikkeli Swing That Music! -levystä * Lahden Rytmin Ystävät ry: Baby Boy Varhaman ura ja bändit Luokka:Suomalaiset bluesmuusikot Luokka:Vuonna 1951 syntyneet Luokka:Elävät henkilöt
Tenholan linnavuori

Tenholan linnavuori on rautakaudella ja keskiajalla käytössä ollut linnavuori, joka sijaitsee Hattulan kunnassa Vanajaveden vesistön läheisyydessä Kanta- Hämeessä. Saman vesistön alueelta tunnetaan useita linnavuoria, kuten Aulangonlinna ja Hakoisten linnavuori.Tyrväntö-verkko, viitattu 30.7.2010. Tutkimuksissa linnavuoren laelta on löydetty useiden kivisten vallien sekä rakennusten jäänteitä. Lisäksi paikalta on löydetty pienesineistöä, kuten saviastianpaloja, palaneita ja palamattomia luiden kappaleita, palanutta savea, rautakuonaa sekä helmen ja kaularenkaan osia. Linnavuori on ollut käytössä todennäköisesti pitkään. Osa ajoituksista on rautakaudelta, mutta paikalta on löydetty keskiaikaisten radiohiiliajoitusten lisäksi myös 1400- ja/tai 1500-luvuille ajoitettu kuula, joka on tarkoitettu käytettäväksi joko käsikanuunassa, hakapyssyssä tai falkonissa. Hjalmar Appelgren on todennut Tenholan linnavuoren muistuttavan paikan ja varustusten suhteen Vanajan Linnanpäätä eli Hakovuorta. Hän myös kertoo kuulleensa, että paikalla on poltettu helavalkeita. Vanajaveden vedenpinnan lasku on saanut rantaviivan siirtymään kauemmaksi itse linnavuoresta myös Tenholan mäkilinnan alueella. Linnavuori on Museoviraston merkitsemä historiallisesti arvokas kohde.Museovirasto, viitattu 30.7.2010. Sinne on rakennettu opastaulut sekä rekonstruktio hirsiaidasta, jonka raoista vihollista on voitu tähystää ja esimerkiksi ampua nuolin. Tenholan linnavuoren juurella sijaitsee Hattulan kunnan ylläpitämä nuotiopaikka. == Lähteet == == Aiheesta muualla == * Luokka:Suomen muinaislinnat Luokka:Hattulan rakennukset ja rakennelmat Luokka:Kanta-Hämeen historia
Retkikunta 10

Retkikunta 10 () oli Kansainvälisen avaruusaseman 10. miehistö. ==Miehistö== Nimi Työtehtävä Avaruusjärjestö/organisaatio Kotimaa Leroy Chiao (4) Komentaja NASA Saližan Šaripov (2) Lentoinsinööri Roskosmos Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna. ==Varamiehistö== Nimi Työtehtävä Avaruusjärjestö/organisaatio Kotimaa William McArthur (Chiaon varamies) Komentaja NASA Valeri Tokarev (Šaripovin varamies) Lentoinsinööri Roskosmos Luokka:Kansainvälinen avaruusasema
Hamani Diori

Hamani Diori (6. kesäkuuta 1916 – 23. huhtikuuta 1989) oli Nigerin tasavallan ensimmäinen presidentti. Häntä luonnehdittiin kansallismieliseksi, liikemiesmäiseksi ja sovittelevaksi johtajaksi. == Elämäkerta == Hamani Diorin isä kuului djerma-kansaan ja työskenteli Ranskan siirtomaahallinnon palveluksessa. Diori valmistui opettajaksi Dakarissa, Senegalissa. Hän työskenteli opettajana synnyinmaassaan 1936–1938, minkä jälkeen hän toimi Pariisissa djerman ja hausan kielten opettajana. Hän palasi kotimaahansa jälleen vuonna 1946, sillä oli saanut Niameysta rehtorin viran. Hän oli mukana perustamassa Nigerin edistyspuoluetta (Parti Progréssite Nigerien, PPN). Vuonna 1946 Diori valittiin Ranskan kansalliskokouksen jäseneksi Guinean edustajana. Hän menetti paikkansa vuoden 1951 vaaleissa, mutta nousi uudelleen kansanedustajaksi vuonna 1956. Nigeriläiset pääsivät äänestämään maansa autonomiasta vuonna 1958. Nigeriläiset hyväksyivät autonomian ja Diorista tuli väliaikaisen hallituksen pääministeri. Ranska kielsi muiden puolueiden kuin PPN:n toiminnan ja itsenäistyessään 3. syyskuuta 1960 Niger oli yksipuoluevaltio. Nigerin kansalliskokous nimesi Diorin tasavallan presidentiksi lokakuussa 1960. Kotimaan politiikassaan Diori ylläpiti vanhakantaisia yhteiskunnallisia rakenteita. Hallitukseensa hän otti djerma-, fulani- ja hausa-kansojen edustajia. Hän säilytti tiiviit taloussuhteet Ranskaan. Diori valittiin uudelleen presidentiksi ilman vastaehdokkaita sekä 1965 että 1970. Vuonna 1965 hän selvisi murhayrityksestä. Ulkopolitiikallaan Diori onnistui saamaan maailmanlaajuista arvostusta. Hän otti esiin Afrikan ongelmia ja sovitteli muiden Afrikan valtioiden kriisejä, kuten Biafran sotaa. http://www.britannica.com/biography/Hamani-Diori Nigeriä ja koko Sahelin aluetta koetteli 1970-luvun alussa kuivuus ja nälänhätä. Hankalassa tilanteessa Nigerin oppositio syytti Dioria liiasta keskittymisestä ulkopolitiikkaan ja kotimaan kehittämisen laiminlyönnistä. http://www.britannica.com/biography/Hamani-Diori Hallitusta syytettiin sekä reformien välttämisestä että korruptiosta. Opiskelijaliitto syytti Dioria ja hänen hallitustaan Ranskan uuskolonialismin uhriksi suostumisesta. Diorin hallituksen välit Ranskan kanssa heikkenivät, kun se syytti Georges Pompidouta innottomuudesta investoida Nigerin uraaniesiintymiin. Nälänhädän aikana levisi huhuja, että hallituksen jäsenet kavaltavat kansainvälistä ruoka-apua. Seurasi levottomuuksia, minkä johdosta Diori keskitti valtaa itselleen, sukulaisilleen ja luotettavana pitämälleen djerma-kansan jäsenille. Hän otti hoitaakseen myös ulko- ja puolustusministerin tehtävät. 15\. huhtikuuta 1974 everstiluutnantti Seyni Kountchén johtama sotilasvallankaappaus syrjäytti Diorin. Hänet laitettiin vankilaan, mistä hänet vapautettiin kotiarestiin vuonna 1980. Kotiarestista hän vapautui vuonna 1987, minkä jälkeen hän muutti Marokkoon, missä hän kuoli kaksi vuotta myöhemmin Rabatissa. == Lähteet == == Aiheesta muualla == * ACDIS Luokka:Nigerin presidentit Luokka:Vuonna 1916 syntyneet Luokka:Vuonna 1989 kuolleet
Ego Trippin’

Ego Trippin’ on rap-artisti Snoop Doggin yhdeksäs studioalbumi. Albumi julkaistiin 11. maaliskuuta 2008 ja julkaisijan toimi Snoop Doggin oma levy- yhtiö Doggystyle Records sekä Geffen Records. Albumilla ei pitänyt alun perin olla yhtään vierailijaa, vain Snoop Dogg itse, siksi albumin nimeksi tuli Ego Trippin'. ==Kappaleet == # Kappale Tuottaja(t) Vieraileva(t) artisti(t) Samplet Kesto 1 A Word Witchya! Intro Scoop DeVille "Distant Lover" – Marvin Gaye 1:20 2 Press Play DJ Quik Kurupt, Latonya "Tone Trezure" Givens, Calthomeesh West "Voyage to Atlantis" – The Isley Brothers 3:48 3 SD Is Out Teddy Riley Charlie Wilson, Teddy Riley, Lady G 3:50 4 Gangsta Like Me Teddy Riley Jamie Foxx, Tescia Harris, Teddy Riley 4:26 5 Neva Have 2 Worry Niggaracci Uncle Chucc 4:18 6 Sexual Eruption Shawty Redd 4:00 7 Life of da Party Scoop DeVille Too Short & Mistah F.A.B. 4:23 8 Waste of Time Raphael Saadiq, Bobby Ozuna Raphael Saadiq, Dave Young 3:33 9 Cool Teddy Riley Uncle Chucc, Mellah Williams ja Erika Jerry Cover of "Cool" – The Time 4:01 10 Sets Up The Neptunes Pharrell 3:44 11 Deez Hollywood Nights Nottz Hollywood Knights – Brooklyn Dreams 4:39 12 Whateva U Do Khao Latonya "Tone Trezure" Givens 3:46 13 Staxxx in My Jeans Rick Rock 3:49 14 Been Around tha World Niggaracci Latonya "Tone Trezure" Givens 3:36 15 Let It Out Teddy Riley Teddy Riley, Calthomeesh West, Latonya "Tone Trezure" Givens, Terrace Martin 2:38 16 My Medicine Everlast Everlast 2:40 17 Ridin' in My Chevy Scoop DeVille 3:15 18 Those Gurlz Scoop DeVille Brandon Winbush, Latonya "Tone Trezure" Givens 4:00 19 One Chance Make it Good Frequency "Make It Good" - Prince Phillip Mitchell 3:33 20 Why Did You Leave Me Hitboy & Polow da Don Chily Chil "Celtic Rain" – Mike Oldfield 4:07 21 Can't Say Goodbye Teddy Riley Charlie Wilson 4:08 * Walk Away (iTunes ennakkotilattava bonus kappale) "Down Rodeo" – Rage Against The Machine, "Shame on a Nigga" - Ol' Dirty Bastard interpolation 4:08 * Nobody Better Australia bonus kappale Swiff D "Ain't Nobody" – Rufus & Chaka Khan 3:24 ==Myynti== Albumi myi avausviikolla 137 000 kappaletta sijoittuen kolmanneksi Billboard 200 -listalla. U.S. Billboard 200 Viikko 01 02 03 04 Sijoitukset 3 7 13 21 Myynti per viikko 136,943 57,251 28,060 23,602 Kokonaismyynti 136,943 194,194 222,254 245,856 == Aiheesta muualla == * Albumin arvostelu Redrum-187 -sivustolla Luokka:Snoop Doggin albumit Luokka:Vuoden 2008 albumit
Retkikunta 9

Retkikunta 9 () oli Kansainvälisen avaruusaseman 9. miehistö. Se työskenteli vuonna 2004. ==Miehistö== Nimi Työtehtävä Avaruusjärjestö/organisaatio Kotimaa Gennadi Padalka (2) Komentaja Venäjän avaruusjärjestö Edward Fincke (1) Lentoinsinööri NASA Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna. ==Varamiehistö== Nimi Työtehtävä Avaruusjärjestö/organisaatio Kotimaa Leroy Chiao Komentaja NASA Saližan Šaripov Lentoinsinööri Venäjän avaruusjärjestö Luokka:Kansainvälinen avaruusasema
Ola Svensson

Ola Nils Håkan Svensson (s. 23. helmikuuta 1986 Lund, Ruotsi) on ruotsalainen laulaja, joka tuli kuuluisaksi esiintymisestään Ruotsin Idolissa vuonna 2005, jossa hän sijoittui kahdeksanneksi. Olan esikoisalbumi Given To Fly julkaistiin 31. toukokuuta 2006 ja se nousi ykköseksi Ruotsin albumilistalla välittömästi julkaisun jälkeen. Hänen ensimmäinen singlensä ”Rain” menestyi yhtä hyvin singlelistalla ja se olikin yksi soitetuimmista kappaleista Ruotsin radiossa puolen vuoden ajan. Olan toinen single ”Brothers” on hänen itse kirjoittamansa. Laulu kertoo Olan kahdesta veljestä, jotka adoptoitiin El Salvadorista. == Diskografia == === Albumit === * My Own Idol - Idol 2005 (2005) * Given To Fly (2006) * Good Enough (2007) * Good Enough The Feelgood Edition (2008) * OLA (2010) * Carelessly Yours (2014) === Singlet === * Rain (2006) * Brothers (2006) * Natalie (2007) * Du Är Musiken I Mig (HSM2 "You Are The Music In Me") (duetto Molly Sandenin kanssa) (2007) * S.O.S. (2007) * Love In Stereo (2008) * FeelGood (2008) * Sky's The Limit (2009) * Unstoppable (The Return of Natalie) (2010) * Overdrive (2010) * All Over the World (2010) * RIOT (2011) * I'm in Love (2012) == Aiheesta muualla == *Olan kotisivut Luokka:Ruotsalaiset laulajat Luokka:Vuonna 1986 syntyneet Luokka:Elävät henkilöt
G-Powered

thumb|250px|G-Powered Uusi alku -tapahtumassa vuonna 2010 G-Powered on suomalainen sanomaltaan kristillinen yhtye, joka esittää eurodance-musiikkia. Yhtye on lajissaan hyvin harvinainen uskonnollisen sanomansa vuoksi. ==Historia== G-Powered sai alkunsa vuonna 2005, kun Kimmo Korpela ja Miia Rautkoski (nyt Mäki-Kerttula) tutustuivat Jyväskylän yliopistolla. Rautkoski oli kuullut Korpelan etsivän laulajaa yhtyeeseensä, ja hänellä itsellään oli jo valmiiksi muutamia kappaleita kirjoitettuna.Cross-section.info Kimmo Korpela vastaa yhtyeen soitinosuudesta keikoilla. Hausmyllyn ja Wingdomin laulajana toiminut Sami Asp on esiintynyt G-Poweredin kanssa Maata Näkyvissä -festareilla vuosina 2008, 2009 ja 2010. Rautkoski erosi G-Poweredista alkuvuodesta 2013 aloitettuaan uransa HB:n kanssa, ja hänen tilalleen tuli Susanna Korhonen. Syksyllä 2019 laulajaksi tuli The Voice -kisailussa mukana ollut Johanna Bågman.Suomalainen tanssipop-yhtye G-Powered teki paluun - laulajaksi The Voice of Finland -ohjelmasta tuttu Johanna Bågman == Diskografia == === Albumit === * * * * === Singlet === * ”Kotiin” (2007) * ”Kohti unelmaa” (2009) * ”I Belong to You” (2010) * ”Tahdon luottaa” (2010) * ”This Day” (2010) * ”Ota luoksesi” (2011) * ”Victory” (2014) *"Vaikka Mä Pelkään" (2019) *"Muistan Sen" (2019) ==Lähteet== ==Aiheesta muualla== * Yhtyeen kotisivut Luokka:Suomalaiset eurodanceartistit ja -yhtyeet Luokka:Suomalaiset kristilliset yhtyeet
Neill Armstrong

Neill Ford Armstrong (9. maaliskuuta 1926 – 10. elokuuta 2016) oli yhdysvaltalainen amerikkalaisen jalkapallon pelaaja ja valmentaja. Hän oli kotoisin Oklahomasta. Armstrong sai yliopistouransa jälkeen NFL-varauksen vuonna 1947. Hän voitti seuransa Philadelphia Eaglesin kanssa NFL-mestaruudet vuosina 1948 ja 1949. Peliuransa päätettyään Armstrong oli vuosikymmeniä valmennustöissä, joihin kuului Chicago Bears -seuran päävalmentajan toimi vuosina 1978–1981.Neill Armstrong Pro football reference == Lähteet == Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Vuonna 1926 syntyneet Luokka:Vuonna 2016 kuolleet
Martti Mykkänen

Martti August Mykkänen (15. marraskuuta 1926 Iisalmen maalaiskunta – 22. helmikuuta 2008 Helsinki)Martti A. Mykkänen HS Muistot, Helsingin Sanomat 21.5.2011. Viitattu 7.5.2024. oli suomalainen graafikko, joka tunnettiin erityisesti tekemistään kirjojen kansista ja julisteista. Hänen tunnetuin kansikuvituksensa on Väinö Linnan Tuntemattoman sotilaan pelkistetty kansi vuodelta 1954. Kaikkiaan Mykkänen suunnitteli noin 450 kirjankantta, joista moni palkittiin vuoden kauneimpana. Hän oli 1950–1970-lukujen suomalaisen kansi- ja julistetaiteen tärkeimpiä nimiä, ja monet muut pyrkivät jäljittelemään hänen tyyliään.Ville Hänninen: Kirjan kasvot: sata vuotta suomalaisia kirjankansia, s. 127–128, 155–156. Suomalaisen Kirjallisuuden Seura, Helsinki 2017. Mykkänen taittoi Suomen kansainvälistä tiedotuslehteä Look at Finland sen koko ilmestymisajan 1964–1992. Mykkänen valmistui Taideteollisesta keskuskoulusta vuonna 1951, minkä jälkeen hän jatkoi opiskelua Sveitsissä. Hän oli tunnettu modernista tyylistään. Toimittaja Ville Hännisen mukaan Mykkäsen parhaimpiin kansikuviin kuuluu Tammen Keltaisessa kirjastossa vuonna 1964 julkaistun James Joycen Odysseuksen kansi, jossa kirjan nimen kirjaimet on sommiteltu kekseliääksi kuvioksi. == Lähteet == == Kirjallisuutta == * == Aiheesta muualla == * Mauri Sariola Seura ry. Luokka:Suomalaiset graafiset suunnittelijat Luokka:Suomalaiset kuvittajat Luokka:Vuonna 1926 syntyneet Luokka:Vuonna 2008 kuolleet
Elektroneuromyografia

Elektroneuromyografia (ENMG) eli hermo- ja lihassähkötutkimus on lääketieteellinen tutkimusmenetelmä, jolla sähköisesti tutkitaan hermojen ja lihasten tilaa. ENMG-tutkimus koostuu neurografiasta ja myografiasta. Neurografiassa mitataan sensoristen ja motoristen hermojen johtumista stimuloitaessa yleensä pintaelektrodein tutkittavaa hermoa tietyn matkan päästä mittaavaan elektrodiin halutun hermon kohdalla; mitattavia suureita ovat mm. johtumisnopeus, amplitudi ja vasteen muoto. Mittasuureiden avulla voidaan päätellä kunkin mitattavan hermon johtumisominaisuuksia ja saada selvyyttä hermoihin liittyvistä sairauksista. (Elektro)myografia (EMG) toteutetaan yleensä neulamyografiana, jossa ohuilla elektrodineuloilla pistellään lihaksiin ja arvioidaan lihaksen sähköisen toiminnan luonnetta monitorikäyrältä ja ääniksi tulkittuna signaaleina. Mitattavia suureita ovat mm. insertioaktiviteetti, fibrillaatiot, amplitudin koon muutokset ja motoristen yksikkökokojen muutokset. EMG:llä saadaan tietoa lihaksen tilasta, hermolihasliitoksen tilasta ja lihaksen hermotuksesta. == Aiheesta muualla == *ENMG tutkimus. Hieroja 4 2009 Luokka:Sairaalatekniikka Luokka:Diagnostiset tutkimukset
Web-ohjelmistotekniikka

Web-ohjelmistotekniikka on ohjelmistotekniikan tieteenhaara, joka tutkii web- sovellusten kehittämistä ja siihen liittyviä kysymyksiä. Web- ohjelmistotekniikan kiinnostuksen kohteina on web-sovellusten tuotantoprosessit, niissä käytettävät menetelmät ja välineet sekä menetelmien teoreettiset perusteet. Web-ohjelmistotekniikka on monitieteisen web- tutkimuksen osa. Omana tieteenhaaranaan web-ohjelmistotekniikka on vielä hyvin nuori. Web-ohjelmistotekniikka on esitelty vuonna 1998 (9th ACM Conference on Hypertext and Hypermedia). Web-ohjelmistotekniikka on eriytynyt omaksi tieteenhaarakseen web-sovellusten erityispiirteiden vuoksi. Web- ohjelmistotekniikkaa ei vielä (2008) opeteta Suomessa itsenäisenä oppiaineena. Web-ohjelmistotekniikkaa voi opiskella maailmalla ainakin Wienissä, Coimbatoressa ja Sydneyssä. ==Kirjallisuutta== * Roger Pressman & David Lowe: Web Engineering: A Practitioner's Approach Luokka:Tietojenkäsittelytiede Luokka:World Wide Web Luokka:Monitieteisyys
Russ Craft

William Russell ”Russ” Craft (15. lokakuuta 1919 - 12\. tammikuuta 2009) oli yhdysvaltalainen amerikkalaisen jalkapallon pelaaja. Pelattuaan yliopistotasolla Alabamassa hän sai NFL-varauksensa vuonna 1943. Craftin ammattilaisseuroina olivat Philadelphia Eagles (1946–1953) ja Pittsburgh Steelers (1954). Hän oli Pro Bowl -tähdistöottelun pelaajana vuosina 1951 ja 1952. Craft voitti Philadelphia Eaglesin kanssa NFL-mestaruudet 1948 ja 1949. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1919 syntyneet Luokka:Vuonna 2009 kuolleet
Al Wistert

thumb|right|Al Wistert Albert Alexander ”Al” Wistert (28. joulukuuta 1920 – 5. maaliskuuta 2016) oli yhdysvaltalainen amerikkalaisen jalkapallon pelaaja. Hän pelasi NFL-tasolla vuosina 1943–1951 seuranaan Philadelphia Eagles. Ennen ammattilaisuraansa Wistert pelasi Michiganin yliopistolla. Hänet on kelpuutettu College Football Hall of Fameen. Wistert pääsi 1950-luvun alussa pelaajaksi ensimmäiseen Pro Bowl -tähdistöotteluun. Hän toimi useana perättäisenä kautena Philadelphia Eaglesin kapteenina. Hänen pelipaitansa numero on jäädytetty sekä Eaglesissa (#70) että Michiganin yliopiston Wolverines-joukkueessa (#11). Wistert pelasi sekä hyökkäyksen- että puolustuksen linjaa. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1920 syntyneet Luokka:Vuonna 2016 kuolleet
Saint Etienne (yhtye)

Saint Etienne on englantilainen indiemusiikkiyhtye. Yhtyeen keulahahmo on laulaja Sarah Cracknell (s. 1967). Muut yhtyeen jäsenet ovat Bob Stanley (s. 1964) ja Pete Wiggs (s. 1966). Yhtye on nimetty ranskalaisen jalkapalloseuran AS Saint-Étiennen mukaan. == Albumit == === Studioalbumit === Vuosi Nimi Levy- yhtiö Britannian lista USA:n elektronisen musiikin lista 1991 Foxbase Alpha Heavenly Records 34 - 1993 So Tough Heavenly Records 7 - 1994 Tiger Bay Heavenly Records 8 - 1998 Good Humor Creation Records 18 - 2000 Sound of Water Mantra Records 33 - 2002 Finisterre Mantra Records 33 11 2005 Tales from Turnpike House Sanctuary Records 72 10 2012 Words and Music by Saint Etienne Heavenly, Universal UMC 2017 Home Counties Heavenly 2021 I've Been Trying to Tell You Heavenly === Kokoelmalevyt === Vuosi Nimi Britannian lista USA:n elektronisen musiikin lista Muuta 1993 You Need a Mess of Help to Stand Alone - - Singlejen B-puolikokoelma. 1995 Fairy Tales from Saint Etienne - - Japan only 1995 Too Young to Die - The Singles 17 - 1996 Casino Classics 34 - Remiksauksia sisältävä tuplalevy. 1997 Continental - - Julkaistu vain Japanissa. 2001 Interlude - - Yhdysvalloissa julkaistu singlejen B-puolikokoelma. 2001 Smash the System: Singles and More - - Tuplalevy. 2005 Travel Edition 1990-2005 - 20 Vain Yhdysvalloissa 2005 Smash the System: Singles 1990–99 - - Yhden levyn versio vuoden 2001 kokoelmasta. 2008 Boxette - - Neljän levyn kokoelma: I Love to Paint, Built on Sand, Asleep at the Wheels of Steel ja Eric Random. == Aiheesta muualla == * Kotisivut * Arvio: Smash The System – Singles And More. Soundi. * Finisterren arvio. Desibeli.net. * Finisterren arvio. Soundi. Luokka:Brittiläiset popyhtyeet Luokka:Brittiläiset synthpop-yhtyeet
Avaruuslennolle osallistuja

Avaruuslennolle osallistuja () tarkoittaa sellaista avaruuslennolle osallistuvaa henkilöä, joka ei ole ammattimainen astronautti tai kosmonautti. Termiä käyttävät lähinnä avaruusjärjestöt, kuten NASA, ESA ja Roskosmos. Termillä voidaan viitata avaruusturistiin tai muuhun lennolle osallistuvaan ei-ammattimaiseen henkilöön. Avaruuslennolle osallistujat ovat toistaiseksi olleet kaupallisella sopimuksella Venäjän suorittamilla Sojuz-lennoilla, yhtä poikkeusta lukuun ottamatta. Sukkulalennolla olleen Christa McAuliffen titteli oli avaruuslennolle osallistuja, vaikka sukkulalennoilla oli tuohon aikaan yleisesti käytössä myös termi payload specialist, joka kattoi kaupallisilla tai poliittisilla suhteilla lennoille osallistuvat ei-ammattimaiset astronautit. Näiden määritelmien välinen ero on mielivaltainen, sillä lennoille osallistuneiden henkilöiden taustat ja heistä käytetyt nimitykset eivät vastaa toisiaan. Luokka:Avaruusturismi
Sinpo

Sinpo (, hanja 新浦市, McCune–Reischauer Sinp’o-si) on satamakaupunki Korean demokraattisen kansantasavallan Etelä-Hamgyeongin maakunnassa. Kaupunki sijaitsee Japaninmeren rannalla maakunnan keskiosassa sen pääkaupungin Hamheungin itäpuolella. Vuoden 2008 väestönlaskennan mukaan Sinpossa oli 152 759 asukasta, joista 130 951 asui urbaanilla alueella. Sinpo on Pohjois-Korean merkittävimpiin kuuluva kalastussatama, jossa on myös kalanjalostus- ja laivanrakennusteollisuutta. Siellä toimii todennäköisesti myös sukellusvenetelakka. Kaupunki on perustettu vuonna 1960 osasta Sinpon piirikuntaa. == Lähteet == Luokka:Pohjois-Korean kaupungit
Sambren ja Meusen armeija

Sambren ja Meusen armeija () oli yksi Ranskan vallankumoussotien armeijoista. Se muodostettiin 29. kesäkuuta 1794 Ardennien armeijasta, johon liitettiin Moselin armeijan vasen siipi ja Pohjoisen armeijan oikea siipi. Yhdistyneenä Reinin ja Moselin armeijaan sitä kutsuttiin myöhemmin Saksan armeijaksi. ==Taistelut== Sambren ja Meusen armeija kunnostautui aluksi valloittaen Tournain ja Oostendeen. Menestys jatkui Brysselissä, Maastrichtissa ja Aix-la- Chapellessa. Armeija osallistui Hollannin alueiden miehitykseen. Vuonna 1796 se ylitti Reinin ja kohtasi Itävallan joukot sen sivujoen, Lahnin partaalla. ==Komentajat== Sambren ja Meusen armeijan tunnetuimpia komentajia olivat Jean- Baptiste Jourdan ja Jean Victor Marie Moreau. Vuoteen 1796 komentajana oli Pierre Augereau. Luokka:Ranskan vallankumoussodat Luokka:Armeijat
Web-sovellus

Web-sovellus tai verkkosovellus on sovellusohjelma, jolla on verkkoselaimella käytettävä käyttöliittymä. Web-sovelluksen käyttöliittymä on toteutettu verkkosivujen tekoon käytettävillä tekniikoilla. Webistä on kehittynyt uusi ohjelmistosuoritusalusta, jolla voidaan toteuttaa monen tasoisia teknisesti erilaisia sovelluksia. Web-sovellukset voidaan jakaa kolmeen tekniseen vaikeustasoon: * Teknisesti helpot web-sivustot (esimerkiksi Expression Web- tai Dreamweaver-toteutukset). * Kevyet web-sovellukset (esimerkiksi sisällönhallinta). * Raskaasti kuormitetut, kompleksiset web-sovellukset (esimerkiksi youtube.com, qq.com, facebook.com). Ad-hoc-kehittämisprosessit eivät toimi suurissa kompleksisissa web-sovelluksissa. Monipuolisten ja monimutkaisten ohjelmistojen toteutukseen tarvitaan selkeitä prosesseja ja menetelmiä. Web-ohjelmistotekniikka tutkii menetelmiä ja prosesseja web- sovellusten laadun parantamiseksi. Web-sovelluksien tekoon on useita web- sovelluskehyksiä, joita ovat esimerkiksi Django ja Ruby on Rails. == Teknologiat ja kehittäminen == Web-sovellusten kehittäminen on nykypäivänä mahdollista monilla eri työkaluilla. Web-kehittämistä voi tehdä koodieditorin (VS Code, XCode, Atom, tai vastaava) avulla sekä kehitettävän aplikaation ajamiseen tarvitaan myös palvelin, jolla luotu koodi ajetaan. Palvelimen voi mahdollistaa esimerkiksi Codesandbox-työkalu, jolloin oman web-sovelluksen ajaminen on helppoa. Codesandboxin kaltaisten palveluiden avulla web- sovellusten luominen ja testaaminen on mahdollista suoraan selaimessa. Tällaiset ympäristöt ovat erityisen käteviä aloittelijoille, jotka haluavat kokeilla ideoitaan ilman monimutkaista asennusprosessia. Web-sovellusten kehittämiseen on käytettävissä laaja valikoima teknologioita. Suosittuja nykyään käytössä olevia web-kehittämiseen tarkoitettuja ohjelmointikieliä voi käyttää esimerkiksi HTML, CSS tai JavaScriptiä. Nämä kolme ohjelmointikieltä luovat perustan web-sovellusten kehittämiselle. Kyseiset ohjelmointikielet ovat selainpuolen teknologioita. Palvelinpuolelle on omansa, kuten PHP, Python, Ruby tai Node.js. HTML käyttö kohdistuu web-sovellusten sisällön määrittämiseen ja CSS avulla web-sovelluksen eri komponenttien tyylejä pystyy muokkaamaan, jolloin sovelluksesta saa käyttäjäkokemusta parantavan. "JavaScript-kielen käyttö on lisääntynyt ja perinteisten tekniikoiden rinnalle on noussut uusia menetelmiä. JavaScript-pohjaisia komponentteja julkaistaan kiihtyvällä tahdilla" . JavaScriptin ensimmäinen versio on julkaistu 1995 ja sitä kehitetään jatkuvasti edelleen. JavaScriptiä on helppo oppia ja sen käyttö kohdistuu web-sivujen toiminnallisuuksien ohjelmoimiseen. ==Lähteet== * Luokka:World Wide Web
Web Science Trust

Web Science Trust on MIT:n ja Southamptonin yliopiston aloittama yhteistyöprojekti, joka pyrkii yhdistämään ja standardisoimaan webin sosiaalisia ja teknisiä aspekteja. Se julkistettiin 2006 nimellä Web Science Research Initiative (WSRI). Nykyisen nimen se sai 2009. Alkuperäisiä kiinnostuksen kohteina olivat: *yksityisyyden suoja *sosiaaliset verkostot *yhteisöllisyys == Katso myös == * Web-ohjelmistotekniikka == Lähteet == == Aiheesta muualla == * Press release * Official site Luokka:Internet
LAX (albumi)

LAX on yhdysvaltalaisen rap-artisti The Gamen kolmas studioalbumi. Sen julkaisi 22. elokuuta 2008 Geffen Records. Albumilta on julkaistu jo neljä singleä "Game's Pain", "Dope Boys", "My Life" ja "House of Pain". Kaikista singleistä on tehty myös musiikkivideot. Suurinta mainetta niittänyt single lienee "Dope Boys", jossa on mukana rumpali Travis Barker. Barker tunnetaan muun muassa yhtyeen Blink-182:n entisenä jäsenenä. Albumista on myös Special Edition ja Deluxe Edition versiot, joista Special sisältää kaksi bonusraitaa ja Deluxe näiden raitojen lisäksi kaksi muuta bonusraitaa. Kummatkin sisältävät singlenäkin julkaistun kappaleen "Big Dreams". == Tuottajat ja vierailivat artistit == Game on sanonut että kappaleita on ollut tuottamassa Scott Storch, Cool & Dre sekä Just Blaze. Albumilla esiintyy muun muassa Lil Wayne, Ludacris, Raekwon, Keyshia Cole, Ice Cube, Ne-Yo, Nas sekä Mary J. Blige. == Kappaleet == #Intro - 1:20 #*Tuottaja(t): Ervan "E.P." Pope #*Vierailija(t) : DMX #LAX Files - 3:59 #*Tuottaja(t): J. R. Rotem #State of Emergency - 3:38 #*Tuottaja(t): J. R. Rotem #*Vieralija(t): Ice Cube #Bulletproof Diaries - 4:52 #*Tuottaja(t): Jelly Roll #*Vierailija(t): Raekwon #My Life - 5:20 #*Tuottaja(t): Cool & Dre #*Vierailija(t): Lil Wayne #Money - 5:13 #*Tuottaja(t): Cool & Dre #Cali Sunshine - 4:33 #*Tuottaja(t): Nottz #*Vierailija(t): Bilal #Ya Heard - 4:04 #*Tuottaja(t): Nottz #*Vierailija(t): Ludacris #Hard Liquor (Välisoitto) - 1:50 #*Tuottaja(t): Ervan "E.P." Pope #House of Pain - 4:32 #*Tuottaja(t): DJ Toomp #Gentleman's Affair - 3:39 #*Tuottaja(t): J. R. Rotem #*Vierailija(t): Ne-Yo #Let Us Live - 4:39 #*Tuottaja(t): Scott Storch #*Vierailija(t): Chrisette Michele #Touchdown - 3:59 #*Tuottaja(t): 1500 or Nothin' #*Vierailija(t): Raheem DeVaughn #Angel - 4:28 #*Tuottaja(t): Kanye West #*Vierailija(t): Common ja John Legend #Never Can Say Goodbye - 4:40 #*Tuottaja(t): Ervin "EP" Pope (The Gamen kanssa yhteistyössä) #*Vierailija(t): Latoiya Williams #Dope Boys - 4:00 #*Tuottaja(t): 1500 or Nothin' (sisältää tuotosta DJ Quick:ltä) #*Vierailija(t): Travis Barker #Game's Pain - 4:21 #*Tuottaja(t): Knobody & Dahoud Darien (sisältää tuotosta Ervin "EP" Popelta) #*Vierailija(t): Keyshia Cole #Letter to the King - 5:45 #*Tuottaja(t): Hi-Tek #*Vierailija(t): Nas #Outro - 1:28 #*Tuottaja(t): Ervan "EP" Pope #*Vierailija(t): DMX ===Bonus CD (Deluxe Edition)=== 20. "Big Dreams" - 3:17 *Tuottaja(t): Cool & Dre 21. "Camera Phone" - 4:29 *Tuottaja(t): Cool & Dre *Vierailija(t): Ne-Yo 22. "Nice" - 4:20 *Tuottaja(t): Irv Gotti *Vierailija(t): Newz 23. "Spanglish" - 4:14 *Tuottaja(t): Tre Beatz 24. "Ain't Fuckin' With You" - 3:37 *Tuottaja(t): Trackmakers == Singlet == * "Game's Pain" (21. huhtikuuta 2008) * "Dope Boys" (25. kesäkuuta 2008) * "My Life" (22. heinäkuuta 2008) * "Camera Phone" (5. joulukuuta 2008) == Lähteet == == Aiheesta muualla == * Albumin arvostelu Redrum-187 -sivustolla Luokka:The Gamen albumit Luokka:Vuoden 2008 albumit
Siuntio Silosäkeen tarinat

Siuntio Silosäkeen tarinat () on brittikirjailija J. K. Rowlingin satukirja. Yksi sen sisältämistä viidestä sadusta on merkittävässä osassa Harry Potter -sarjan viimeisessä osassa Kuoleman varjelukset. Tylypahkan rehtori Albus Dumbledore jättää kirjan Harryn ystävälle Hermionelle vihjeeksi tarunomaisten varjelusten merkityksestä. Alun perin kirjasta tehtiin loppuvuodesta 2007 vain seitsemän käsin kirjoitettua kappaletta, jotka Rowling sekä kirjoitti että kuvitti. Nahkakantiset kirjat on koristeltu jokainen erilaisin korukivin. Rowling lahjoitti kuusi kirjoista niille ihmisille, jotka olivat vuosien mittaan olleet hänen lähimpiä yhteistyökumppaneitaan ja avustajiaan Potter- sarjan parissa. Kuukivin koristeltu seitsemäs kappale myytiin hyväntekeväisyyshuutokaupassa Amazon.com-verkkokirjakaupalle, joka maksoi siitä noin 2,5 miljoonaa euroa. Huutokaupan tuotto ohjattiin eurooppalaiseen lastensuojelutyöhön. 31\. heinäkuuta 2008 uutisoitiin, että hyväntekeväisyysjärjestö The Children’s High Level Group julkaisee kirjan kaikkien saataville 4. joulukuuta. Lisäksi Amazon.com julkaisee kirjasta yksinoikeudella keräilijöille suunnatun erikoispainoksen, joka muistuttaa ulkonäöltään seitsemää alkuperäistä kappaletta ja sisältää enemmän kuvitusta kuin tavallinen laitos. Suomeksi kirja julkaistiin maaliskuussa 2009 Jaana Kapari-Jatan suomentamana. __NOTOC__ == Kirjan sadut == # Velho ja pomppiva pata (The Wizard and the Hopping Pot) # Oivan onnen alkulähde (The Fountain of Fair Fortune) # Tietäjän karvainen sydän (The Warlock's Hairy Heart) # Tanili Kanilin käkättävä kanto (Babbitty Rabbitty and her Cackling Stump) # Tarina kolmesta veljeksestä (The Tale of the Three Brothers) == Kuvia == Tiedosto:The Tales of Beedle the Bard etukansi.jpg|Collector's Editionin säilytyslaatikko. Tiedosto:The Tales of Beedle the Bard kirja.jpg|The Tales of Beedle the Bard, Collector's Edition. Tiedosto:The Tales of Beedle the Bard CE sisältö.jpg|Collector's Editionin sisältö. == Lähteet == == Aiheesta muualla == * Uusisuomi.fi * Harry Potter -fanit * Yle.fi Luokka:Harry Potter -kirjat
Ron Hamence

Ronald Arthur ”Ron” Hamence (25. marraskuuta 1915 – 24. maaliskuuta 2010) oli australialainen kriketinpelaaja. Hän pelasi kotimaassaan Etelä-Australian joukkueessa, mutta edusti Australiaa myös kansainvälisesti muun muassa vuoden 1948 The Invincibles -maajoukkueessa. Adelaidessa syntynyt Hamence palveli toisessa maailmansodassa Australian kuninkaallisissa ilmavoimissa. Hänen ammattilaisuraansa kesti 1930-luvulta 1950-luvun alkuun saakka. Hamence oli yksi hallituksen Centenary Medalin vuonna 2001 saaneista. == Lähteet == Luokka:Australialaiset kriketinpelaajat Luokka:Vuonna 1915 syntyneet Luokka:Vuonna 2010 kuolleet